HLAVIČKA FARNOSTI

*„Nestačí ich milovať, oni musia cítiť, že sú milovaní.“ (sv. don Bosco)*

Milí rodičia,

my, kňazi, ktorí vyslúžia Vášmu dieťaťu sviatosť prvého svätého prijímania, sa Vám chceme prihovoriť v súvislosti s prípravou na túto slávnosť.

V prvom rade Vám ďakujeme za dôveru v našu farnosť a Cirkev, ktorú ste vyjadrili tým, že ste Vaše dieťa prihlásili na predmet *Náboženská výchova*. Vyjadrili ste tým túžbu, aby Vaše dieťa dostalo dobrú ľudskú a kresťanskú výchovu. Vo výchove Vás učitelia, katechéti a my kňazi nemôžeme nahradiť, môžeme Vám v nej však pomáhať.

Určite Vám, milý otec a mama, veľmi záleží na šťastí Vášho dieťaťa. Tento školský rok je preň mimoriadny, lebo sa v ňom uskutoční slávnosť prvého svätého prijímania. Vaše dieťa sa ňu teší a my chceme spolu s Vami urobiť všetko preto, aby táto slávnosť nebola iba jednorazovou záležitosťou, ale aby sa ňou začala nová etapa: sviatostný život Vášho dieťaťa. Je to možné iba v spolupráci s Vami. Chceme preto, aby ste sa spolu s vašim dieťaťom na túto novú etapu dobre pripravili.

Z tohto dôvodu, milí rodičia, Vás oboch spolu s dieťaťom pozývame

**vo štvrtok 9. októbra 2016 o 17:00 hod.**

na stretnutie ....................... (*miesto stretnutia)*. Zatiaľ, čo deti budú mať program zvlášť, chceme sa s Vami porozprávať o príprave na sviatostný život Vášho dieťaťa. Program s deťmi budú viesť mladí ľudia - animátori, ktorí majú v tejto činnosti bohaté skúsenosti. Ak vám termín nevyhovuje, môžete prísť v pondelok 13. októbra o 17:00 hod.

V prípade, že ani jeden z Vás nebude môcť prísť na stretnutie, oznámte nám to, prosím, telefonicky, aby sme si mohli dohodnúť náhradný termín.

V prílohe Vám zasielam prihlášku dieťaťa s potrebnými údajmi k príprave na 1.sv.prijímanie. Vyplnené tlačivo prineste na stretnutie.

Tešíme sa na stretnutie s Vami.

S požehnaním

Meno, priezvisko, farár

Meno, priezvisko, kaplán